Source: https://beta.e-justice.europa.eu/380/HU/succession?LATVIA&member=1
Timestamp: 2019-12-11 20:31:47+00:00

Document:
A külföldi bíróság határozata, amely a kibocsátása szerinti országban végrehajtható, Lettországban azt követően lesz végrehajtható, ha azt a hatályos eljárással összhangban Lettországban elismerik.
A 650/2012 rendelet szerinti végrehajthatóvá nyilvánítás iránti eljárást a polgári perrendtartás (Civilprocesa likuma) 77. fejezete szabályozza, amely a külföldi bíróságok határozatainak elismeréséről rendelkezik, kivéve, ha a vonatkozó egyezmény és rendeletek mást írnak elő. Ezért a 45. cikk (1) bekezdésével összhangban a végrehajthatóvá nyilvánítás iránti kérelem elbírálására a határozat végrehajtásának helye vagy az alperes bejelentett tartózkodási helye szerinti, vagy ilyen hely hiányában az alperes tényleges tartózkodási helye vagy székhelye szerinti kerületi vagy városi bíróság (rajona [pilsētas] tiesa) jogosult.
A kerületi vagy városi bíróságnak a külföldi bíróság határozatának elismeréséről vagy az elismerésének megtagadásáról szóló határozatával szemben jogorvoslati kérelem (blakus sūdzība) terjeszthető elő a regionális bíróság (apgabaltiesa) előtt, a regionális bíróság határozatával szemben pedig a jogorvoslati kérelmet a Legfelsőbb Bírósághoz (Augstākā tiesa) kell benyújtani.
A kerületi vagy városi bíróságok és a regionális bíróságok listája az alábbi linken keresztül érhető el: lett bírósági portál
A kerületi vagy városi bíróságnak a külföldi bíróság határozatának elismeréséről vagy az elismerésének megtagadásáról szóló határozatával szemben jogorvoslati kérelem terjeszthető elő a regionális bíróság előtt, a regionális bíróság határozatával szemben pedig a jogorvoslati kérelmet a Legfelsőbb Bírósághoz kell benyújtani.
Az a fél az eljárásban, akinek a bejelentett tartózkodási helye Lettországban található, vagy ennek hiányában a tényleges tartózkodási helye vagy székhelye Lettországban található, a határozat egy példányának kézhezvételétől számított harminc napon belül nyújthat be jogorvoslati kérelmet. Az a fél az eljárásban, akinek a bejelentett tartózkodási helye, a tényleges tartózkodási helye vagy a székhelye Lettországon kívül található, a határozat egy példányának kézhezvételétől számított hatvan napon belül nyújthatja be a jogorvoslati kérelmét.
A lett bíróságok listája itt található: lett bírósági portál
Európai öröklési bizonyítványt bármely hites közjegyző (zvērināts notārs) kiállíthat, feltéve, hogy a 650/2012/EU rendelet 4., 7., 10. és 11. Cikke szerinti határon átnyúló öröklési ügyben Lettország rendelkezik joghatósággal.
A hites közjegyzők listája itt található: A közjegyzők honlapja
Az érdekelt fél kérelmére az európai öröklési bizonyítványt kiállító hites közjegyző a bizonyítványt a 650/2012/EU rendelet 71. cikkével összhangban kijavíthatja, módosíthatja vagy visszavonhatja, valamint a szóban forgó rendelet 73. cikke szerint a bizonyítvány joghatásait fel is függesztheti.
Ennek érdekében a közjegyzőnek közjegyzői okiratot (notariāls akts) kell kiállítania a bizonyítvány kijavításáról, módosításáról, visszavonásáról vagy felfüggesztéséről, és erről haladéktalanul tájékoztatnia kell az összes olyan személyt, aki részére a bizonyítvány hiteles másolatát vagy a bizonyítvány kivonatát kiállították.
A 650/2012/EU rendelet 3. cikkének (2) bekezdésével és a közjegyzőkről szóló törvény (Notariāta likums) 324.1 §-ával összhangban a határon átnyúló öröklési üggyel foglalkozó közjegyző a közjegyzőkről szóló törvény rendelkezéseit alkalmazza, kivéve, ha Lettországban közvetlenül alkalmazandó uniós jogszabály ettől eltérően rendelkezik.
Az öröklés megállapítása iránti kérelmet (mantošanas iesniegums) a közjegyzőkről szóló törvény 252. §-ában meghatározott területen tevékenykedő közjegyzőhöz kell benyújtani, amennyiben azonban az örökhagyó bejelentett tartózkodási helye vagy a hagyaték vagy a hagyaték nagyobbik részének helye nem ismert, a kérelem bármely hites közjegyző előtt előterjeszthető.
A határozat végrehajthatóvá nyilvánítása iránti eljárást a kerületi vagy városi bíróság előtt kell megindítani.
A hites közjegyzők listája itt található: A közjegyzők honlapja.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság